CELEX: C2005/082/57
Language: el
Date: 2005-04-02 00:00:00
Title: Υπόθεση T-491/04: Προσφυγή της Merant GmbH κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 21 Δεκεμβρίου 2004

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/29
            
         Προσφυγή της Merant GmbH κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 21 Δεκεμβρίου 2004
   (Υπόθεση T-491/04)
   (2005/C 82/57)
   Γλώσσα στην οποία έχει συνταχθεί η προσφυγή: η γερμανική
   Η Merant GmbH, Ismaning (Γερμανία), άσκησε προσφυγή, στις 21 Δεκεμβρίου 2004, κατά του Γραφείου Εναρμονίσεως στο πλαίσιο της Εσωτερικής Αγοράς. (εμπορικά σήματα, σχέδια και υποδείγματα) ενώπιον του Πρωτοδικείου των Ευρωπαϊκών Κοινοτήτων.
   Η προσφεύγουσα εκπροσωπείται από τον A. Schulz, δικηγόρο.
   Έτερος διάδικος ενώπιον του τμήματος προσφυγών ήταν η Focus Magazin Verlag GmbH, Μόναχο (Γερμανία).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 18ης Οκτωβρίου 2004, στο πλαίσιο της διαδικασίας R-542/2002-2·
            
         
               —
            
            
               να επαναφέρει σε ισχύ την απόφαση του τμήματος ανακοπών της 29ης Απριλίου 2002 (απόφαση υπ' αριθ. 1198/2002), ήτοι να απορρίψει την αίτηση καταχωρίσεως κοινοτικών σημάτων υπ' αριθ. 453 720 για τα ακόλουθα προϊόντα και υπηρεσίες:
               
                           —
                        
                        
                           «Ηλεκτρονικώς αναγνώσιμα υποθέματα δεδομένων κάθε είδους και λογισμικό, ιδίως υποθέματα για ψηφιακή και αναλογική εγγραφή περιέχοντα π.χ. πληροφορίες πολιτιστικού, επιστημονικού, βιομηχανικού ή τεχνικού χαρακτήρα· δισκέτες με πρόγραμμα, βιντεοκασέτες RCM, δίσκοι οπτικής αναγνώσεως (Compact-Disks) και δίσκοι μικροκυκλωμάτων (Chip-Disks)· υποθέματα μαγνητικής καταχωρίσεως, στην κλάση 9·
                        
                     
                           —
                        
                        
                           έντυπα, εφημερίδες και περιοδικά, βιβλία, αφίσες, αυτοκόλλητες ετικέτες, ημερολόγια, φωτογραφίες· είδη για γραφομηχανές και είδη γραφείου, ιδίως μη ηλεκτρικές συσκευές γραφείου, γραφομηχανές, στυλογράφοι, παιδαγωγικό και διδακτικό υλικό επίσης υπό μορφή υποδειγμάτων και πινάκων διδασκαλίας, στην κλάση 16·
                        
                     
                           —
                        
                        
                           έκδοση υποθεμάτων ψηφιακής και αναλογικής εγγραφής περιέχοντα π.χ. πληροφορίες πολιτιστικού, επιστημονικού, αθλητικού και βιομηχανικού ή τεχνικού χαρακτήρα, στην κλάση 41, καθώς και υπηρεσίες εκσυγχρονισμού (Up-dating-Service) επίσης για CD-ROM· παροχή υπηρεσιών συντάκτη στην κλάση 42.»
                        
                     
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Focus Magazin Verlag GmbH
            
         
               Κοινοτικό σήμα προς καταχώριση:
            
            
               Το λεκτικό σήμα «FOCUS» για προϊόντα και υπηρεσίες των κλάσεων 3, 6, 7, 8, 9, 14, 15, 16, 20, 21, 24, 25, 26, 28, 29, 32, 33, 35, 36, 38, 39, 41, 42 - Αίτηση καταχωρίσεως υπ' αριθ. 453 720.
            
         
               Δικαιούχος του κατά τη διαδικασία ανακοπής αντιταχθέντος σήματος ή διακριτικού γνωρίσματος:
            
            
               Η προσφεύγουσα.
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Το διεθνές εικονιστικό σήμα «MICRO FOCUS» για προϊόντα και υπηρεσίες των κλάσεων 9, 16, 41 και 42.
            
         
               Απόφαση του τμήματος ανακοπών:
            
            
               Μερική αποδοχή της ανακοπής.
            
         
               Απόφαση του τμήματος προσφυγών:
            
            
               Αποδοχή της προσφυγής της Focus Magazin Verlag GmbH και απόρριψη της ανακοπής της προσφεύγουσας.
            
         
               Προβαλλόμενοι με την προσφυγή λόγοι ακυρώσεως:
            
            
               Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94. Υφίσταται κίνδυνος συγχύσεως μεταξύ των αντιπαρατιθεμένων σημάτων. Το μεταγενέστερο σήμα, του οποίου ζητείται η καταχώριση, περιλαμβάνει αυτούσιο ένα στοιχείο του προγενεστέρου σήματος, τα δε προσδιοριζόμενα με τα σήματα προϊόντα και υπηρεσίες εν μέρει ταυτίζονται και εν μέρει εμφανίζουν μεγάλη ομοιότητα.